Dreiländereck

mini
Ä Drailänneregg is de geografisch Punkt, wo drai glaischrangische Grenze unn aa drai glaischrangische Terridorje (Schdaade, Bunneslänner, Verwaldungsoihaide etc.) uffänanner schdoße dun. Beriemd werre so Drailänneregg meeschdns, wanns die Grenze schun arch longi Zait gewwe dut oda awwer, wann drai Kuldure uffänanner treffe. Ofdemols is die Schdell donn dorsch die jewailische Schdaadsfahne odda dursch ä Monumend margiad.

Vun de agduell 196 Schdaade hawwe 135 mindeschens ä Drailänneregg.

In Daitschlond duts 15 Drailänneregg zwische de Bunneslänner gewwe.

 Palz un Kurpalz 
miniatur|hochkant|Dreilännerschdåå vun 1837: „GB“ (Groußherzogtum Bade), „GH“ (Groußherzogtum Hesse) un „KB“ (Kenischraisch Bayan) im Odewald
Ä eschdes Drailänneregg hot die Palz net, wail se jo zu Daitschlond gheere dut unn als äänzigschd Grenz die noch Frongraisch hot. Wann mer awwer die negschd Ewene unner de Schdaade nemme dut, dann hot di Palz doch drai devun:

 Des Drailänneregg Hesse – Bade-Wirddebärsch – Rhoilond-Palz in dem Mitt vum Rhoi bai Låmbade, Mannem unn Frongedahl

 Des Drailänneregg Bade-Wirddebärsch – Elsaß – Rhoilond-Palz in dem Mitt vum Rhoi bai Rhoischdädde, Laudäbursch unn Haagebach unn

 Des Drailänneregg Lodringe – Saarlond – Rhoilond-Palz bai Wolminschter, Gerschm unn Hornbach.

 Im kurpälzische Odewald bai Hesselbach liggd des Drailänneregg Bade-Wirddebärsch – Hesse – Bayan

Kategorie:Geographie